Vene-Ukraina sõja idarinne

**Ukraina sõja idarinne** on 24. veebruaril 2022 alanud Vene-Ukraina sõja täieulatusliku sõjategevuse piirkond, mis hõlmab Ukraina Sumõ, Harkivi, Donetski ja Luhanski oblastit. Sõjategevus on kandunud samuti Venemaa Belgorodi ja Kurski oblasti aladele. 

## Sündmused
Alates 2014. aastast oli toimunud Sõda Donbassis, mis hõlmas ainult Luhanski ja Donetski oblastit ning kus Ukraina viis läbi Ühendjõudude operatsiooni.

* 21. veebruaril 2022 algas Avdijivka lahing, mis kestis kogu 2022. aasta ja jätkus ka järgmisel aastal. 
* 24. veebruaril 2022 algas Harkivi lahing, mis lõppes sama aasta septembris. 
* 24. veebruar – 4. aprill 2022 toimus Romnõ lahing. 
* 24. veebruarist kuni 25. märtsini 2022 toimus Trostjanetsi lahing, mille käigus langes Vene vägede kätte Trostjanets, kuid mille Ukraina väed tagasi vallutasid.
* 24. veebruarist 4. aprillini toimus Sumõ lahing. 
* 24. veebruarist 26. märtsini toimus Ohtõrka lahing. 
* 24. veebruaril algas Mariupoli lahing, milles Vene väed tahtsid saavutada kontrolli Mariupoli üle ning vallutasid linna täielikult 2022. aasta 20. mail.
* Vene väed okupeerisid 11. märtsil 2022 Volnovahha.
* 2022. aasta 3. märtsist 1. aprillini toimus Izjumi lahing, mille tulemusena langes Izjum Vene vägede kätte.
* Alates 3. märtsist kuni sama aasta 8. septembrini okupeerisid Vene väed Balaklija linna Harkivi oblastis.
* 3. märtsil 2022 algas Popasna lahing, mis lõppes 7. mail 2022
* 17. märts 2022 algas Marjinka lahing, mis jätkus järgmisel aastal. 
* 18. aprilli peetakse laiema Donbassi lahingu alguseks. 
* 6. mail algas Sjevjerodonetski lahing lahing, mis lõppes 25. juunil linna langemisega Venemaa kontrolli alla.
* 8.–13. mail 2022 toimus Vene vägede katse ületada Dronivka, Serebrjanka ja Bilohorivka piirkonnas Siverski Donetsi jõge, mis ebaõnnetus.  
* 23.–27. mail 2022 toimus Esimene Lõmani lahing, mille tulemusena linn langes Vene vägede kätte. 
* 1. augustil 2022 algas Bahmuti lahing, mis jätkus 2023. aastal. 
* 28. oktoober 2022 algas Vuhledari lahing, mis jätkus 2023. aastal.   

### Ukraina vastupealetung

2022. aasta septembri alguses alustasid Ukraina väed Harkivi oblastis vastupealetungi. Vastupealetungis kasutatud sõjatehnika märgistati valge ristiga. Vastupealetung hõlmas Harkivi, Luhanski ja Donetski oblastit.   
* 3. september–2. oktoober 2022 toimus teine Lõmani lahing, millega Ukraina taastas kontrolli linna üle. 
* 8. septembril 2022 võtsid Ukraina väed enda kontrolli alla varem Vene vägede käes olnud Balaklija linna Harkivi oblastis.
* 9. septembril 2022 võtsid Ukraina väed enda kontrolli alla Volohhiv Jari.
* 10. septembril 2022 võtsid Ukraina väed enda kontrolli alla Kupjanski. Linna puhastamine Vene vägedest viidi lõpuni 16. septembriks.
* 11. septembril 2022 võtsid Ukraina väed enda kontrolli alla Kozatša Lopani ning heiskasid Ukraina lipu Izjumi linnavalitsuse hoonel.
* 12. septembril 2022 sisenesid Ukraina väed Donetski oblastis asuvasse Svjatohirskisse. 17. septembril võtsid Ukraina väed enda kontrolli alla Donetski oblasti põhjaosas asuvad Dibrova ja Šurove küla. Kolm päeva hiljem hõivasid Ukraina väed samas piirkonnas asuva Bohorodõtšne küla ning 23. septembril ka Jatskivka küla. 
* 19. septembril 2022 olid Ukraina väed saavutanud kontrolli ka Luhanski oblastis asuva Bilohorivka üle. 9. oktoobril 2022 võtsid Ukraina väed enda kontrolli alla samas oblastis asuva Stelmahivka küla. 
* 26. septembril 2022 võtsid Ukraina väed enda kontrolli alla Harkivi oblastis asuva Kupjansk-Vuzlovõi.  
* 30. septembril 2022 võtsid Ukraina väed enda kontrolli alla Donetski oblastis asuva Drobõševe. ja Jampili. 

* 24. oktoobril 2022 teatas Ukraina Relvajõudude Kindralstaap, et Ukraina väed võtsid enda kontrolli alla järgmised Luhanski oblasti Svatove rajoonis asuvad külad: Karmazõnikva, Mjasožarivka ja Nevkse. Samuti teatas kindralstaap Donetski oblastis asuva Novosadove küla hõivamisest.
* 28. oktoobril 2022 teatas Serhi Haidai, et Ukraina väed kontrollivad Svatove–Kreminna maanteed.
* 2022. aasta detsembri lõpus hõivasid 92. brigaad ja Kraken Vene vägede käes olnud Svatove rajoonis asuva Novoselivske. 
* 2022. aasta 31. detsembril vastu 2023. aasta 1. jaanuari tegid Ukraina väed raketirünnaku Vene vägede laagrile Makijivkas Donetski oblastis.

### Galerii

Izium city council after the battle of Izium (01).jpg|Izjumi linnavalitsuse hoone 15. septembril 2022 
Vehicle recaptured by Ukrainian forces in Luhansk Oblast, 12 March 2022 (01).jpg|Ukraina vägede kätte langenud Vene soomuk
UA flag in liberated Balakliia 01.png|Ukraina riigilipu heiskamine Balaklijas 8. septembril 2022


### 2023. aasta
* 2023. aasta jaanuari alguses proovisid Ukraina väed edasi tungida Luhanski oblastis Kreminna suunas. Sama aasta jaanuari keskel püüdsid Vene väed edasi tungida Donetski oblastis Vodjane piirkonnas.
*2023. aastal jätkusid 1. augustil 2022 alanud lahingud Bahmuti-Soledari piirkonnas. 21. jaanuari raporti kohaselt suutsid Vene väed väidetavalt tungida asula lääneossa. 
*25. jaanuaril kinnitas Ukraina relvajõudude idagrupi esindaja Serhi Tšerevatõ Ukraina vägede taandumist Soledarist, et vältida isikkoosseisu kaotusi.
*2023. aasta veebruaris jätkusid Ukraina vägede kaitselahingud Luhanski oblasti Svatove-Kreminna ja Donetski oblasti Bahmuti-Avdijivka-Marjinka-Vuhledari piirkonnas.
* 2023. aasta mais hõivasid Venemaa väed Bahmuti.
* 2023. aasta juunis hõivasid Ukraina väed Donetski oblastis varem Vene vägede käes olnud külad Neskutšne, Blahodantne ja Storoževe. 2023. aasta juuli lõpus õnnestus Ukraina vägedel hõivata Vene vägede käes olnud Staromaiorske küla. Augusti esimeses pooles õnnestus Ukraina vägedel hõivata Urožaine küla. Teistel andmetel õnnestus see alles augusti keskel.
* Septembri alguses sisenesid 15. mobiilse piirivalvesalga (Stalevõi Kordon) üksused Stroivka ja Topoli küladesse ning heiskasid seal Ukraina lipu. Septembri keskel vabastas Ukraina Bahmutist lõunas asuvad Andrijivka, Klištšijivka ja Kurdjumivka küla.
* 2023. aasta detsembris proovisid Vene väed edasi tungida Kupjanski rajooni Sõnkivka küla piirkonnas.
* 2023. aastal toimusid sissetungid Belgorodi oblastisse.

### 2024. aasta
* 17. veebruaril hõivas Venemaa peale Ukraina vägede eemaldumist Avdijivka.

* 6. augustil 2024 tungisid Ukraina väed Kurski oblastisse, millega algasid lahingud Kurski oblastis.

* 2. oktoobril hõivas Venemaa peale Ukraina vägede eemaldumist Vuhledari.

## Vaata ka
* Vene-Ukraina sõja lõunarinne

## Viited